In nomine Patris et Filii et Spiritus Sancti, amen. Ego Johannes, miles, dominus Anceii Franci, volens pro salute animę meę, considerans quod nihil est certius morte et nihil incertius hora mortis, testamentum meum condidi in hunc modum. In primis volo de consensu Agnetis, uxoris meę, ut assignantur XV librę terrę presbitero qui deserviet in capella mea, sita in castello meo de Anceio, quarum medietas percipietur in hereditagio meo, et alia medietas in hereditagio dictę A. uxoris meę. Volo preterea et precipio quod ecclesię Beatę Marię Quinciaci, ubi meam eligo sepulturam, C solidi terrę assignentur, in pertinentibus terrę meę de Anceio, singulis annis in perpetuum, percipiendum in festo beati Remigii, pro anniversario meo annuatim faciendo, et pro remedio animę meę et antecessorum meorum. Item, lego ecclesię monialium Julliaci XX solidatas terrę annui redditus, percipiendas in pertinentibus meis de Anceio in perpetuum in festo beati Remigii pro anniversario meo annuatim faciendo. Item, lego eisdem monialibus XX libras. Item, lego ecclesię de Anceio X solidos annui redditus. Lego predictę fabricę ejusdem ecclesię XX libras. Lego monialibus de Lesigniis XX solidos annui redditus in perpetuum percipiendos in pertinentiis villę meę supradictę, pro anniversario meo annuatim faciendo. Item, lego ecclesię Fonteneti XL libras Divionensium annui redditus, pro anniversario meo faciendo in redditibus meis de Villars juxta Montembarrum in perpetuum percipiendum. Item, lego ecclesię monialium de Rubeo Monte XX lib. annui redditus pro anniversario meo faciendo in prenominatis pertinentibus de Anceio percipiendis. Item, lego Itero de Bernuin, militi, XXX lib. Lego filio Ugoni de Cherisi, militi. XXX lib. Lego Bartholomeo de Anceio, militi, XXV lib. Hoc lego in elemosinam et in recompensationem cujusdam equi quam emisit in servitio meo. Volo quod fidejussores quos supradicto debito ab eodem milite receperam absolvantur penitus et quittantur. Item, lego Guillelmo de Riceio, armigero, XV l. t. Item lego Miloni de Anceio, fratre Bartholomei, militis, XV lib. tur. ejusdem monetę. Item, lego Guillelmo, filio dominę Jacobę de Anceio, X l. t. in recompensatione cujusdam equi quam habuit ab ipso et pro servicio suo. Item, lego Symoni de Seneveio VII l. t. de quibus erat fideijussor erga Hugonem de Cherisi, militem. Item, lego Matheo de Genneio C. sol. Item, lego Johanni pellipario C. s. Item, lego Rafojau, servienti meo, C. s. Item, lego Gitoni, garcioni meo, LX s. Preterea lego fratribus militię Templi de Sancto Medardo XX l. annui redditus in territoribus supranominatis villę meę de Anceio in perpetuum possidendas. Volo preterea et precipio quod omnia inferius annotata in quibus teneor pro testamento bonę memorię Josberti, quondam domini Anceii Franci, patris mei, solvantur, videlicet Petro, coquo suo, et uxori suę, unum sextarium bladi per medium frumenti et ordei annui redditus, tamen ad vitam ipsorum. Item, Radulpho presbytero, sextarium bladi per medium frumenti et ordei percipiendum in terciis de supradicto Villari. Item, volo et precipio ut statuatur et affideatur una lampas in ecclesia de Anceio super eminagium de Anceio quibuscumque teneant illud, sicut continetur in testamento patris mei. Item assignatur filio Hoduini de Viviers XL solidatas terrę annui redditus de quibus debeo medietatem. Item, Hugoni de Estormais XX solidatas terrę annui redditus, de quibus debeo medietatem. Volo et quod omnia debita quam debeo et quam legitime probari poterunt, nec non et forestam et omnia quę injuste rapivi vel extorsi a quibuscumque personis, tam ecclesiasticis quam secularibus, integraliter persolvantur per venerabilem virum et religiosum Th., abbatum Fontenetensem et nobilem virum Renerium, militem, de Baalo, consanguineos meos, quos mei testamenti constituo executores. Et ad hec omnia facienda et complenda, ego obligo omnia bona mea, tam mobilia quam immobilia, in manibus eorumdem executorum. Et hec omnia facta sunt et ordinata de consensu et voluntate supranominatę Agnetis, uxoris meę, et spontane a voluntate, non coacta, prestato corporali sacramento in presentia mea, et in presentia predictorum executorem promisit se bona fide omnia supradicta observaturum, et nullatenus per se vel per alium contravenire. Et si contigerit casu fortuito quod unus de supradictis exceutoribus decederet antequam supradicta tam debita quam legata essent expedita et soluta, alter qui superviveret, posset exequi totaliter omnia supradicta. In cujus rei testimonium presentem paginam sigillo muniri roboravi, et sigillum religiosi viri abbatis Fonteneti de consensu A., uxoris meę, rogavi presenti pagine apponi. Actum anno Domini M°CC°L°IIII° mense maio.